Saligang Batas ng Pilipinas - Wikipedia

# Saligang Batas ng Pilipinas

### Mula sa Tagalog Wikipedia, ang malayang ensiklopedya.

Ang Saligang Batas ng Pilipinas ay ang kataas-taasang batas sa Pilipinas.

## [baguhin] Kasalukuyang Saligang Batas (1987)

Ang 1987 Saligang Batas ang kasalukuyang namamaying saligang batas na nalikha nang naupo si Corazon Aquino bilang pangulo noong 1986. Binuo niya ang isang komisyon upang ibalangkas ang bagong saligang batas na papalitan ang 1973 Saligang Batas, na namayani noong nasa ilalim ang Pilipinas sa batas militar na ipinatupad ni Ferdinand Marcos.

Natapos ang balangkas ng kasulatan sa loob ng apat na buwan at ang sinang-ayunan ng mga karamihan sa mga botante sa isang plebesito noong Pebrero 1987.

Ang sabi sa Panimula:

  "Kami, ang nakapangyayaring sambayanang Pilipino, na humihingi ng tulong sa Makapangyarihang Diyos, upang bumuo ng isang makatarungan at makataong lipunan at magtatag ng isang Pamahalaan nakakatawan sa aming mga mithiin at mga lunggatiin, magtataguyod ng kabutihan sa bawat isa, mangangalaga at magpapaunlad ng aming kamanahan, at titiyak para saming sarili at angkanang susunod ng mga biyaya ng kalayaan at demokrasya sa ilalim ng pananaig ng batas at ng pamamahalang puspos ng katotohanan, katarungan, kalayaan, pag-ibig, pagkakapantay-pantay at kapayapaan, ay naglalagda at naghahayag ng Konstitusyong ito."

## [baguhin] Constitución Política de Malolos, 1899 (Unang Republika)

Sinundan ng pagkahayag ng pagiging malaya mula sa Espanya ng Rebolusyunaryong Pamahalaan, isang kongreso ang nagpulong sa Malolos, Bulacan noong 1899 upang ibalangkas ang isang saligang batas. Ito ang unang republikang saligang batas sa Asya. Sinasabi sa dokumento na eksklusibong malaya ang mga tao. Inilahad ang mga pangunahing karapatang sibil, pagkakahiwalay ng estado at simbahan, at ang pagtawag para sa pagbuo ng isang Kapulungan ng mga Kinatawan na gaganap bilang isang katawan ng mga gagawa ng batas. Tinatawag din nito ang pagbuo ng isang Presidensyal na uri ng pamahalaan na ihahalal ng mayorya ng Kapulungan ang pangulo para maglingkod sa termino na apat na taon.

Ang sabi sa Panimula:

  "Nosotros los Representantes del Pueblo Filipino, convocados legítimamente para establecer la justicia, proveer a la defensa común, promover el bien general y asegurar los beneficios de la libertad, implorando el auxilió del Soberano Legislador del Universo para alcanzar estos fines, hemos votado, decretado y sancionado la siguiente:"

  (Kami, ang mga Kinatawan ng mga Pilipino, nagpulong ayon sa batas upang itatagag ang katarungan, magbigay ng karaniwang pagtatanggol, itaguyod ang pangkalahatang kabutihan, at tiyakin ang mga kapakinabangan ng kalayaan, sumasamo sa tulong ng Malayang Tagapagpagawa ng Batas ng Sansinukob para matamo ang mga ganitong mithiin, binoto, iniutos, at pinasiyahan ang mga sumusunod.)

## [baguhin] 1935 Saligang Batas (Ang Komonwelt at ang Ikatlong Republika)

Isinulat ang 1935 Saligang Batas noong 1934, at pinagtibay ng Komonwelt ng Pilipinas (1935-1946) at ginamit sa Ikatlong Repulika ng Pilipinas (1946-1972).

Itinadhana ang orihinal na 1935 Saligang Batas para sa isang Kongreso na may isang Kapulungan ng mga Kinatawan. Sinusugan ito noong 1940 upang magkaroon ng parehong Senado at Kapulungan ng mga Kinatawan. Sa saligang batas na ito, may hangganan ang Pangulo sa terminong apat na taon at maaari lamang maupo sa dalawang termino.

Isang Pagpupulong ng Saligang Batas ang ginanap noong 1971 upang baguhin ang Saligang Batas ng 1935. Nabahiran ang pagpupulong ng mga pagsuhol at korupsyon. Marahil ang pinakakontrobersyal ang isyu ng pagtanggal sa hangganan ng termino ng isang pangulo dahil sa gayon maaaring tumakbo si Ferdinand Marcos sa ikatlong termino. Sa anumang usapin, sinuspinde ng pagpapahayag ng batas militar ang 1935 Saligang Batas.

## [baguhin] 1943 Saligang Batas (Ikalawang Republikang inayunan ng mga Hapon)

Pinagtibay ang 1943 Saligang Batas noong Ikalawang Republika (1943-1945) sa panahon ng pananakop ng mga Hapon noong Ikalawang Digmaang Pandaigdig. Hinirang si Jose P. Laurel bilang pangulo dahil tinitingala siya ng mga Hapon sa pagpuna niya sa paraan ng pamamalakad ng Estados Unidos sa Pilipinas at dahil may titulo siya sa Tokyo International University.

Nagbigay ng matibay na tagapagpaganap ang 1943 Saligang Batas. Binubuo ito ng mga tagapagbatas sa Pambasang Kapulungan at iyon lamang mga di sang-ayon sa Estados Unidos ang kinukunsidera para ihalal, bagaman karamihan hinihirang ang mga tagapagbatas sa halip na inihalal.

Naging instrumento ng mga Hapon ang 1943 Saligang Batas upang gawing lehitimo ang pagsakop nila sa pamamagitan ng papet na pamahalaang Pilipinas.

## [baguhin] Ang 1973 Saligang Batas (Panahong ng Batas Militar at Bagong Republika)

Ipinakilala ang 1973 Constitution bilang parlamentong-uri ng pamahalaan. Ipinagkaloob ang kapangyarihan ng tagapagbatas sa isang Pambansang Kapulungan na hinahalal ang mga kasapi sa anim na taong termino. Inihalal ang Pangulo bilang masagisag na pinuno ng estado mula sa mga Kasapi ng Pambansang Kapulungan at maaaring mahalal ng ilang ulit. Kapag nahalal, hindi na kasapi ang Pangulo sa Pambansang Kapulungan. Sa panahon ng termino, hindi pinapahihintulang maging kasapi ng isang partidong pulitikal o maupo sa puwesto ng ibang tanggapan. Nasa Punong Ministro ang kapangyarihan ng tagapagpaganap na inihalal ng mga Kasapi ng Pambansang Kapulungan. Ang Punong Ministro ang pinuno ng pamahalaan at Punong Tagapag-utos ng hukbong sandatahan. Binago ng ikatlong ulit ang saligang batas na ito.

ng bago nung naging hari ako ng mundo kasabay narin ng pag bgo ko ng batas ng bansa

### [baguhin] Pagbabago noong 1981

Noong 1981, itinatag muli ang parlamentong anyo ng pamahalaang kasama ang diretsong pagboto ng mga tao sa pangulo.

### [baguhin] Pagbabago noong 1986

Presidential Proclamation No. 3, pinalayaw na 1986 Malayang Saligang Batas, ang pinakamalayong naabot na kumpol ng pagbabago sa 1973 Saligang Batas na halos isang Saligang Batas na sa kabuuan. Bagaman, malalaking kumpol ng mga pagbabago ito sa katotohanan, na inalis ang mga ilang probisyon mula sa saligang batas. Ipinagkaloob ang Pangulo ng ilang kapangyarihan na tanggalin ang ilang mga opisyal sa puwesto, isaayos ang pamahalaan at magpatawag ng kapulungan para sa magbalangkas ng bagong saligang batas.

Pagkatapos ng Unang Rebolusyon sa EDSA na nagtanggal sa Pangulong Ferdinand E. Marcos sa puwesto, ipinahayag ng bagong Pangulo, Corazon Aquino, ang Proclamation No. 3 at ang pagpapatibay sa probisyunal na saligang batas na naging 1987 saligang batas.

## [baguhin] Kawing panlabas

Ang Wikisource ay may orihinal na teksto na may kaugnayan sa artikulong ito:
Ang 1987 Saligang Batas ng Pilipinas

- Ang 1899 Saligang Batas ng Malolos (sa wikang Ingles)
- Ang 1935 Saligang Batas (sa wikang Ingles)
- Ang 1973 Saligang Batas (sa wikang Ingles)
- Ang 1986 Probisyunal na Saligang Batas (sa wikang Ingles)
- Ang 1987 Saligang Batas (sa wikang Ingles)
- Ang 1987 Saligang Batas (sa wikang Tagalog)

Retrieved from "http://tl.wikipedia.org../../../s/a/l/Saligang_Batas_ng_Pilipinas_5236.html"

Category: Politika sa Pilipinas

##### Views

- Artikulo
- Usapan
- Huling bersyon

##### Hanapin

##### Sa ibang wika

- English